ΣΤΑΥΡΟΣ ΣΤΑΥΡΟΥ - ΒΙΟΓΡΑΦΙΚΟ
Ο Σταύρος Σταύρου γεννήθηκε στη Λευκωσία της Κύπρου το 1988. Κατέχει πτυχίο Νεοελληνικών και Βυζαντινών Σπουδών από το King’s College του Λονδίνου και μεταπτυχιακό στον τομέα της Διοίκησης Πολιτισμού από το ίδιο πανεπιστήμιο. 
Συμμετέχει ενεργά με τραγούδια του στην ελληνική δισκογραφία από το 2007, έχοντας συνεργαστεί με ερμηνευτές και συνθέτες όπως οι Μίμης Πλέσσας, Σταμάτης Κραουνάκης, Άλκηστις Πρωτοψάλτη, Τάνια Τσανακλίδου, Μιχάλης Χατζηγιάννης, Θοδωρής Οικονόμου, Γιάννης Κότσιρας, Γλυκερία, Κώστας Μακεδόνας, Γιώργος Θεοφάνους, Λαυρέντης Μαχαιρίτσας, Ελένη Βιτάλη, Κώστας Χατζής, Ελένη Τσαλιγοπούλου, Δήμητρα Γαλάνη, Διονύσης Τσακνής, Μελίνα Ασλανίδου, Φίλιππος Πλιάτσικας, Ελεωνόρα Ζουγανέλη, Δέσποινα Βανδή, Δημήτρης Μπάσης, Γιάννης Ζουγανέλης, Ανδριάνα Μπάμπαλη, Πέγκυ Ζήνα, Ευριδίκη, Ραλλία Χρηστίδου, Μπάμπης  Τσέρτος, Φωτεινή Βελεσιώτου, Σταύρος Σιόλας, Γιώργος Καραδήμος, Λένα Αλκαίου, Ρίτα Αντωνοπούλου, Δημήτρης Κοργιαλάς, Ελπίδα, Onirama, Έλενα Παπαρίζου, κ.ά. 
Στο θέατρο συνεργάστηκε ως στιχουργός με το Εθνικό Θέατρο στην Ελλάδα, ενώ στην Κύπρο έχει συνεργαστεί με τον Θεατρικό Οργανισμό Κύπρου, το Σατιρικό Θέατρο, την Alpha Square, το Θέατρο Δέντρο, το θέατρο Versus, τη Silver Spotlight Productions, το Θέατρο Λέξη, και άλλες ομάδες. Έχει ασχοληθεί κυρίως με το θέατρο για παιδιά και το μιούζικαλ, υπογράφοντας τους στίχους για πληθώρα παραστάσεων. 
 Έχει γράψει, επίσης, τραγούδια για την τηλεόραση, συνεργαζόμενος με τους τηλεοπτικούς σταθμούς ΡΙΚ, Alpha Κύπρου, Mega Ελλάδος, Mega Κύπρου, Αντέννα Ελλάδος, Αντέννα Κύπρου και Σίγμα.  
Είναι Ιδρυτής και Πρόεδρος του Κέντρου Θεάτρου για Παιδιά και Νεαρά Άτομα (Assitej Cyprus), Πρόεδρος του Συνδέσμου Ευημερίας Ατόμων με Νοητική Αναπηρία (ΣΕΑΝΑ) και μέλος του ΔΣ του Stelios Pissis Music Foundation. 
